[image: C:\Users\CZamora\Desktop\png2.png]


Expedient:	2243-3856/2026 Subvencions atorgades a les entitats en règim de concurrència competitiva
Assumpte:	Convocatòria subvencions entitats animalistes EXERCICI 2026
Àrea / Unitat:	SERVEIS TERRITORIALS – VHP


[bookmark: Copia]DOCUMENT ADJUNT Nº1: CONVOCATÒRIA


CONVOCATÒRIA PER A L’ATORGAMENT DE SUBVENCIONS MITJANÇANT EL PROCEDIMENT DE CONCURRÈNCIA COMPETITIVA DEL SERVEI DE SOSTENIBILITAT I BENESTAR PER A L’ANY 2026 DESTINADA A FINANÇAR PROJECTES/ACTIVITATS DESTINADES AL FOMENT DE LA PROTECCIÓ I DEL BENESTAR ANIMAL, AIXÍ COM LA DIFUSIÓ D’AQUESTS VALORS

Codi convocatòria: 17/26

1. Indicació de l’aprovació de les bases reguladores i diari oficial on s’han publicat

El Ple de l’Ajuntament d’Esparreguera en sessió ordinària número 0011-2025, de data 22/10/2025, ha adoptat l’acord d’aprovació de la modificació del text de les Bases Reguladores per a la concessió́ de subvencions en règim de concurrència competitiva en matèria de foment de la protecció i del benestar animal, així com la difusió d’aquests valors (2243-9355/2025).

L’expedient ha estat exposat al públic per un termini de vint dies, mitjançant anunci publicat al BOPB de data 2 de febrer del 2026, al DOGC de data 2 de febrer del 2026, en el Diari Ara de data 4 de febrer del 2026 i en el taulell d’anuncis de la Corporació des del 6 de febrer del 2026 al 9 de març del 2026, sense que durant l’esmentat termini s’hagi presentat cap al·legació; i per aquest motiu se’n publica l’aprovació definitiva, juntament amb el text íntegre de les bases, al BOPB el text íntegre al BOPB de data 24 de març del 2026. 

2. Quantia total màxima de les subvencions i consignació pressupostària  

L’import que es destinarà a aquestes actuacions serà de 3.500 euros (dos mil cinc-cents euros) amb càrrec a l’aplicació pressupostària 433 3112 48021 del pressupost de l’exercici  2026.

L'import acumulat de les subvencions que s'atorguin no excedirà del límit de la consignació pressupostària esmentada, i l’Ajuntament es reserva la facultat de no esgotar la partida pressupostaria si el nombre de sol·licituds rebudes i la quantitat dels projectes ho requerissin.


3. Objecte, condicions i finalitat de la subvenció

L'objecte de la present convocatòria és regular i fixar els criteris i el procediment de sol·licitud, tramitació, concessió, cobrament i justificació de les subvencions que atorgui l’Ajuntament d’Esparreguera en règim de concurrència competitiva destinades a finançar els projectes que tinguin com a objectiu la realització d’activitats relacionades amb l’àmbit de la protecció i del benestar animal, així com amb la difusió d’aquests valors. durant l’any 2026.

Per tal de donar compliment als objectius estratègics definits al Pla d’Actuació del Mandat i d’acord amb el Pla Estratègic de Subvencions de l’Ajuntament d’Esparreguera corresponent a l’exercici 2026, aprovat pel Ple de la Corporació en sessió ordinària núm. 0013-2025 celebrada el 17 de desembre de 2025 i modificat per acord de Ple de la corporació en sessió ordinària número 0002-2026, de 25/02/2026, des del la regidoria de Salut Pública es volen fomentar projectes/activitats d’interès públic o social que tinguin per finalitat la protecció i del benestar animal, així com amb la difusió d’aquests valors, i concretament:

· El foment i la protecció dels animals a Esparreguera 
· Facilitar la integració i la convivència dels animals en la població d’Esparreguera
· Fomentar entre la població els avantatges de l’adopció davant la compravenda d’animals.
· Les actuacions encaminades a la promoció i sensibilització de bones pràctiques envers el tractament dels animals domèstics. 
· Col·laboració en el control i la gestió de les colònies de gats ferals del municipi
· La sensibilització davant la problemàtica que suposa l’abandonament animal.


Les subvencions concedides a l’empara d’aquest convocatòria s’hauran de destinar a finançar projectes o activitats desenvolupades durant l’any natural, és a dir des de l’1 de gener al 31 de desembre de l’any de la convocatòria.

En relació amb els projectes/activitats, només seran subvencionables les despeses que responguin de manera indubtable a la naturalesa de l’activitat subvencionada, resultin estrictament necessàries pel seu desenvolupament i es realitzin dins del termini d’execució del projecte/activitat, de confirmat amb allò establert a les bases reguladores d’atorgament de la subvenció.

4. Procediment de concessió

El procediment de concessió de les subvencions objecte d’aquesta convocatòria serà el de concurrència competitiva.

5. Requisits per la sol·licitud i forma d’acreditar-los

Podran ser beneficiaris/àries d’aquestes subvencions les persones jurídiques que hagin de realitzar l’activitat que fomenta el seu atorgament, sempre que no estiguin afectades per cap de les prohibicions contingudes a l’art. 13 de la Llei 38/2003, de 17 de novembre, General de Subvencions (en endavant LGS), i sempre que compleixin aquestes bases i les condicions previstes en l’Ordenança general de subvencions de l’Ajuntament d’Esparreguera, així podran ser entitats beneficiàries d’aquesta subvenció:

· Les associacions i fundacions animalistes, sense ànim de lucre, d’Esparreguera que estiguin degudament inscrites en el Registre Municipal d’Entitats, en els termes previstos a la Llei 11/2023, del 27 de desembre, de forment de l’associacionisme. Aquestes entitats, per ser destinatàries de les mesures de foment prèvies en aquestes bases hauran de declarar responsablement l’acompliment dels requisits establerts a la referida Llei 11/2023.  

No podran obtenir la condició de beneficiàries les entitats que no es trobin al corrent de les seves obligacions de justificació de subvencions d’exercicis anteriors amb l’Ajuntament d’Esparreguera. La concurrència d’aquesta circumstància es comprovarà directament per l’Ajuntament d’Esparreguera en la fase d’instrucció del procediment de concessió.

6. Documentació a aportar

Per poder participar en la convocatòria oberta s’haurà de presentar la següent documentació, segons models penjats a la pàgina web municipal:
 
· “Sol·licitud”: instància fent constar la demanda d’acollir-se a la convocatòria oberta i declaració responsable en la qual es posi de manifest:
1) Concurrència dels requisits per poder obtenir la condició de beneficiari/ària d’acord l’article 13 Llei 38/2003 General de Subvencions.
2) Compromís de l’acompliment de les condicions imposades per a l’atorgament de la subvenció.
3) Compliment de les obligacions tributàries o davant la Seguretat Social. D’acord amb allò establert per l’article 28 de la Llei 39/2015, els documents acreditatius de l’acompliment d’aquestes obligacions seran consultats o obtinguts directament per l’Ajuntament d’Esparreguera en qualsevol moment del procediment, sempre i quan l’entitat no s’oposi expressament o aporti directament el document en el moment de presentar la sol·licitud.
4) Subvencions o altres ingressos obtinguts per a la mateixa finalitat i compromís de comunicar les que s’obtinguin en el futur.
5) Inscripció en el Registre d’Entitats de l’Ajuntament d’Esparreguera i acreditació de la seva vigència i representació.
6) Dades bancàries de l’entitat. 
7) Autoavaluació criteris generals

D’acord amb els termes previstos a la normativa de procediment administratiu comú de les Administracions públiques, les persones interessades no hauran d’aportar aquells documents que ja es trobin en poder d’aquest Ajuntament. En aquest sentit, per a les entitats inscrites en el Registre d’Entitats Municipal els documents identificatius i de representació de l’entitat se substitueixen per una declaració jurada de vigència de la documentació que consta al referit registre, en cas contrari, amb la sol·licitud de subvenció caldrà adjuntar la documentació següent:

1) Fotocòpia del DNI del/de la representant legal 
2) Fotocòpia del Número d'Identificació Fiscal de l’entitat peticionària.
3) Escriptura de constitució i Estatuts. 
4) Poders de representació i/o certificat expedit pel/per la Secretari/ària de l’entitat que acrediti la representació legal del/de la sol·licitant.

· ANNEX 1: “Memòria descriptiva del projecte/activitat pel que es demana la subvenció”: Caldrà que l’entitat presenti tantes memòries com activitats per les quals sol·licita subvenció a l’Ajuntament d’Esparreguera. Aquest document contindrà:
1) Descripció de l’activitat pel que es demana la subvenció indicant en què consisteix, a qui es dirigeix, quan es durà a terme i altres aspectes que es considerin d’interès.
2) Detall dels objectius o resultats que es pretenen aconseguir amb l’activitat.
3) Resum del pressupost d’ingressos i despeses previst per l’activitat pel qual es demana la subvenció. 
En el marc de les presents bases s’entén per activitat la realització d’una acció per assolir un objectiu o fita. Per exemple: la realització d’una campanya de sensibilització, la col·laboració en la implantació del protocol municipal de gestió de colònies, etc. En aquest sentit, és possible agrupar diverses activitats de la mateixa tipologia en un únic projecte sempre que aquestes persegueixin el mateix objectiu, per exemple: la realització de diferents xerrades en el marc del projecte “promoure l’adopció envers la compra d’animals de companyia” es pot presentar de forma agrupada en una mateixa memòria no sent necessari presentar una memòria per cada una de les xerrades realitzades.
Cada entitat només podrà presentar una instància de sol·licitud per participar en la convocatòria oberta de subvencions i, per tant, al camp “Import sol·licitat”, s’hi farà constar l’import total de subvenció sol·licitat, és a dir, la suma de l’import de subvenció sol·licitat per cadascuna de les activitats demanades.

El model normalitzat de sol·licitud, així com el de tots els documents annexos exigits a la convocatòria podran trobar-se a la pàgina web de l’Ajuntament www.esparreguera.cat.

Es podrà imputar fins a un 5% de costos indirectes i/o generals de funcionament sobre el pressupost subvencionable..





7. Rectificació de defectes o omissions en la documentació

En cas que la documentació presentada sigui incorrecta o incompleta, es requerirà al/a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicacio que si no ho fa així s’entendrà per desistit de la seva sol•licitud. 


8. Òrgans competents per a la instrucció i resolució del procediment

L’òrgan responsable de la instrucció del procediment per a l’atorgament de les subvencions previstes en la present convocatòria serà el Servei de Sostenibilitat i Benestar de l’Ajuntament d’Esparreguera, com a servei gestor.

D’acord amb l’article 24.3 de la LGS, els actes d’instrucció comprendran:

a) Petició de tots els informes que consideri necessaris per a resoldre o que siguin exigits per les normes que regulen la subvenció. 

b) Avaluació de les sol·licituds o peticions, efectuada d'acord amb els criteris, formes i prioritats de valoració establerts en la norma reguladora de la subvenció o, si escau, en la convocatòria.

La proposta de concessió de les subvencions serà elaborada per un òrgan col·legiat constituït d’acord amb allò previst a l’article 22 de l’Ordenança No fiscal núm. XXIV, per la qual s’aproven les Bases reguladores generals de subvencions de l’Ajuntament d’Esparreguera (d’ara endavant Ordenança General de Subvencions) i que estarà format per les següents persones:
· President:	el/la regidor/a delegat de l’àmbit de gestió atorgant de la subvenció o persona en qui delegui
· Vocals:	el/la regidor/a coordinador/a de l’Àrea atorgant de la subvenció o persona en qui delegui
el/la cap d’Àrea responsable del servei atorgant de la subvenció o persona en qui delegui
· Secretari:	1 personal adscrit al servei gestor atorgant de la subvenció o persona en qui delegui.

El president del referit òrgan col·legiat formularà proposta de concessió de les subvencions i elevarà a l’òrgan responsable de la seva resolució. 

L’òrgan responsable de la resolució del procediment per a l’atorgament de les subvencions serà aquell que es determini d’acord amb la distribució competencial prevista al Cartipàs municipal.

L’òrgan competent per a la concessió podrà, discrecionalment, deixar desert el concurs o no esgotar el crèdit total previst.

9. Termini i forma de presentació de sol·licituds

Els sol·licitants podran presentar les peticions en el termini de vint dies hàbils comptadors des
de l’endemà de la publicació de l’extracte de convocatòria al Butlletí Oficial de la Província de
Barcelona.


10. Termini de resolució i de notificació

S’examinaran conjuntament, en un sol procediment totes les sol·licituds presentades dins del termini establert, i es resoldrà en un únic acte administratiu.

El termini per a l’atorgament de les subvencions serà, com a màxim, de tres mesos a comptar des de la data de tancament del període de presentació de sol·licituds.

Un cop acordada la concessió de les subvencions, aquestes seran notificades a les persones interessades en un termini màxim de 10 dies des de la data d’aprovació de la resolució. La manca de resolució dins el termini indicat tindrà efectes desestimatoris.

La resolució del procediment posa fi a la via administrativa i contra la mateixa es pot interposar recurs contenciós administratiu, en el termini de dos mesos a comptar des del dia següent al de la notificació de la concessió/denegació. No obstant, amb caràcter previ i de forma potestativa es podrà presentar recurs de reposició davant del mateix òrgan que l’ha dictat.

11. Acceptació de la subvenció

Les entitats beneficiàries, una vegada se’ls hagi comunicat l’acord de concessió, hauran d’acceptar sense reserves la subvenció així com les condicions imposades en la concessió, mitjançant els models normalitzats que es podran trobar a la web municipal. 
No obstant això, si transcorreguts 20 dies des de la recepció de l’acord de concessió no es manifestés expressament objeccions per part del beneficiari, la subvenció es considerarà tàcitament acceptada. 

12. Criteris objectius d’atorgament de la subvenció

Les subvencions s’atorgaran a aquelles entitats sol•licitants que obtinguin millor valoració un cop aplicats els criteris objectius determinats en la convocatòria i a la present base.

Per a la valoració de les sol•licituds presentades, únicament es tindran en compte els següents criteris (fins a 80 punts):

Criteris generals (80 punts)

	Incorporació de la perspectiva de gènere:
	Puntuació màxima

	L’entitat té una representació mínima del 33% de dones ocupant càrrecs directius dels seus òrgans de direcció o juntes (presidenta, secretària o tresorera/vicepresidenta).
	5
	10

	L’entitat disposa d’un pla i/o de mesures per a la prevenció i reparació de qualsevol forma de violència masclista i LGTBI-fòbica.
	5
	

	Gestió de la participació interna i externa:
	Puntuació màxima

	L’entitat duu a terme més d’una assemblea de socis/es a l’any.
	2
	10

	L’entitat disposa de comissions de treball internes encarregades de liderar projectes i/o activitats.
	3
	

	L’entitat participa en espais municipals tals com comissionats, consells o altres convocatòries.
	5
	

	Canals de difusió en actiu en matèria de benestar i protecció animal:
	Puntuació màxima

	L’entitat disposa d’un canal de comunicació.
	1
	5

	L’entitat disposa de 2 o 3 canals de comunicació.
	3
	

	L’entitat disposa de més de 3 canals de comunicació.
	5
	

	Fonts de finançament:
	Puntuació màxima

	L’entitat té una única font de finançament (Per exemple les quotes dels socis).
	1
	5

	L’entitat té entre 2 i 3 fonts de finançament (Per exemple les quotes i subvencions Ajuntament)
	3
	

	L’entitat té més de 3 fonts de finançament (Per exemple les quotes, subvencions Ajuntament, altres subvencions, donacions, patrocinis, etc.)
	5
	

	Participació/Organització d'esdeveniments en favor del Medi Ambient
	Puntuació màxima

	L'entitat ha organitzat un o més esdeveniment en favor del medi ambient  a Esparreguera (formacions, neteja d'espais naturals, eliminació d'espècies invasores, difusió del reciclatge,  etc.)
	5
	5

	L'entitat ha participat o  en esdeveniment en favor del Medi Ambient  a Esparreguea (formacions, neteja d'espais naturals, eliminació d'espècies invasores, difussió del reciclatge,  etc)
	2,5
	

	Ús eficient dels recursos
	Puntuació màxima

	L'entitat incorpora bones pràctiques en la reducció de la producció de residus, eficiència energètica i eficiència en l'ús de l'aigua. 
	5
	5

	L'entitat incorpora bones pràctiques en algun d'aquests ítems: reducció de la producció de residus, eficiència energètica, eficiència en l'ús de l'aigua, etc.
	2,5
	

	Accions de sensibilització sobre la tinença responsable i l'adopció
	Puntuació màxima

	Han realitzat cinc o més activitats
	15
	15

	Han realitzat de dues a quatre activitats
	10
	

	Han realitzat una activitat
	5
	

	Impacte de l'activitat sobre el benestar i la protecció animal
	Puntuació màxima

	Més de 50 animals beneficiaris directament de l'activitat de l'associació
	15
	15

	Entre 20 i 50 animals beneficiaris directament de l'activitat de l'associació.
	10
	

	Entre 1 i 20 animals beneficiaris directament de l'activitat de l'associació.
	5
	

	Foment de la inclusió i la cohesió social:
	Puntuació màxima

	L’entitat col·labora per atendre persones en situació de vulnerabilitat social al municipi (per exemple: col·labora amb els serveis socials municipals, estableix sistemes propis de bonificacions en les seves quotes, col·laboració en programes de prescripció social sanitària etc.)
	5
	10

	L’entitat disposa d’un protocol o circuit d’acollida davant l’arribada de nous socis/es o participants en l’activitat. 
	5
	




13. Termini i forma de justificació

Amb caràcter general les subvencions s’hauran de justificar en el termini d’un mes a comptar des de l’endemà de la finalització del període d’execució. Excepcionalment, en el cas que l’atorgament es produeixi amb posterioritat a la finalització del període d’execució, el termini per justificar serà d’un mes a comptar des de l’endemà de la notificació de l’atorgament.

14. Forma de pagament

D’acord amb els termes previstos a l’article 17.5 de la Llei 11/2023, del 27 de desembre, de forment de l’associacionisme per a les convocatòries en què els beneficiaris siguin les associacions i fundacions previstes a la base 4 es preveu un pagament anticipat del 50% de l’import concedit, que s’haurà d’abonar en el moment d’atorgar la subvenció per tal de facilitar el finançament de les actuacions inherents a les subvencions previstes en aquestes bases. 
El pagament del 50% restant es realitzarà un cop justificada la realització de l’activitat en els termes recollits en les presents bases. 
Per poder efectuar el pagament avançat serà necessari que el beneficiari hagi fet acceptació expressa de la subvenció atorgada. En cap cas el pagament de la subvenció es realitzarà en metàl·lic. Es realitzarà mitjançant transferència al compte bancari de l’entitat beneficiària i sota la seva responsabilitat.

15. Compatibilitat amb d’altres subvencions

La subvenció atorgada serà compatible amb qualsevol altra concedida per altres administracions o ens públics o privats.

Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

Tanmateix, l’import total de les subvencions rebudes per la mateixa finalitat, conjuntament amb els ingressos propis que s’obtinguin de l’activitat, no podrà superar el cost total del projecte/activitat a desenvolupar. En cas que es superi, s’exigirà la devolució de l’excés de la subvenció atorgada per part de l’Ajuntament d’Esparreguera.

